মহিলাদের একদিনের আন্তর্জাতিক
মহিলাদের একদিনের আন্তর্জাতিক (ওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।
২০১৩ মহিলা ক্রিকেট বিশ্বকাপ
২০১৩ মহিলা ক্রিকেট বিশ্বকাপ () মহিলা ক্রিকেট বিশ্বকাপের ১০ম আসর। মহিলা ক্রিকেট বিশ্বকাপের এ প্রতিযোগিতাটি স্বাগতিক ভারতে তৃতীয়বারের মতো ৩১ জানুয়ারি-১৭ ফেব্রুয়ারি, ২০১৩ সালে অনুষ্ঠিত হয়। এরপূর্বে ভারত ১৯৭৮ এবং ১৯৯৭ সালে মহিলা ক্রিকেট বিশ্বকাপের স্বাগতিক দেশের মর্যাদা পেয়েছিল। প্রতিযোগিতায় অস্ট্রেলিয়ার নারীরা ৬ষ্ঠবারের মতো ট্রফি জয় করে। চূড়ান্ত খেলায় তারা ওয়েস্ট ইন্ডিজ মহিলা দলকে ১১৪ রানের বিশাল ব্যবধানে পরাভূত করে।